[{"text_idx": "#000006", "text": "Toidu ku\u0308psetamine on u\u0308ks neid tegevusi, mis eristab inimest muudest loomadest. Sest to\u0303esti, rebane ku\u0308psetab sitikat ainult muinasjutus, ja ka siis la\u0308heb see tal ko\u0303rbema."}, {"text_idx": "#000007", "text": "Nu\u0308u\u0308d aga on Iisraeli teadlased teinud avastuse, mis annab aimu, millal inimene oma pikas ajaloos vo\u0303is toitu teadlikult kuumto\u0308o\u0308tlema hakata."}, {"text_idx": "#000008", "text": "Tel Avivi U\u0308likooli arheoloog Irit Zohar ja ta kolleegid annavad ajakirjas Nature Ecology and Evolution teada, et nende kogutud to\u0303enduse ja\u0308rgi ku\u0308psetasid La\u0308his-Ida elanikud kala juba umbes 780 000 aastat tagasi."}, {"text_idx": "#000010", "text": "Zohar ja ta kaaslased on Po\u0303hja-Iisraelis asuvast Gesher Benot Ya'aqovi leiupaigast pa\u0308rit tuhandeid kalaja\u0308a\u0308nuseid uurinud kuusteist aastat. Ammustel aegadel oli seal ja\u0308rv, kus elas rikkalikult kalu."}, {"text_idx": "#000011", "text": "Teadlased panid ta\u0308hele, et kalaluid oli leiupaigas sa\u0308ilinud suhteliselt va\u0308he, kuid kalahambaid tuli seevastu ette rohkesti. See asjaolu viitab vo\u0303imalikule ku\u0308psetamisele, sest kalaluud pehmenevad ja lagunevad kuumutamisel kiiremini kui hambad."}, {"text_idx": "#000012", "text": "Ku\u0308psetuse vo\u0303imalus tundub seda usutavam, et teadlased leidsid samast kohast ka kunagiste tuleasemete ja\u0308lgi."}, {"text_idx": "#000013", "text": "Enamik leitud hambaid kuulus kahele suurt kasvu karpkalaliigile, mis viitab inimeste selgetele maitseeelistustele."}, {"text_idx": "#000014", "text": "Otsustav to\u0303end saadi aga kalahammaste vaaba uurimisel. Ro\u0308ntgenuuring tuvastas vaabas sisalduvate kristallide struktuuri po\u0303hjal, et hambaid on kuumutatud 200 kuni 500 Celsiuse kraadini. Just sellisel temperatuuril saabki kala eriti ha\u0308sti ku\u0308pseks."}, {"text_idx": "#000015", "text": "Millist meetodit inimesed kala ku\u0308psetamiseks ta\u0308pselt kasutasid, ei ole teada. Vo\u0303ib ka olla, et nad tegelikult kala ei ku\u0308psetanudki, vaid viskasid lihtsalt toiduja\u0308a\u0308tmed tulle."}, {"text_idx": "#000016", "text": "Tule vo\u0303itsid inimesed kasutusele juba kaugelt u\u0308le miljoni aasta tagasi, algul arvatavasti vaid selleks, et ku\u0308lma ilmaga sooja saada."}, {"text_idx": "#000019", "text": "Teadlased \"avastasid\" akvaristidele ammu tuntud kala"}, {"text_idx": "#000020", "text": "Tuli tuli Euroopasse seni teatust varem"}, {"text_idx": "#000022", "text": "Vahemerel vo\u0303is seilata mereso\u0303itjaid juba 450 000 aasta eest"}, {"text_idx": "#000024", "text": "Hiinast leitud lo\u0303ualuu vo\u0303ib u\u0308rginimeste sugupuud laiendada"}, {"text_idx": "#000025", "text": "Minikoaala ta\u0308idab tu\u0308hikut kukkurloomade evolutsiooniloos"}, {"text_idx": "#000026", "text": "Uuring nihutas rasvumisepideemia alguse arvatust varasemaks"}, {"text_idx": "#000027", "text": "Hu\u0308drograafid leidsid saja aasta eest uppunud kaubaauriku"}, {"text_idx": "#000028", "text": "Iidses meres elas kolmesilmne lu\u0308lijalgne"}, {"text_idx": "#000029", "text": "Ja\u0308a\u0308mees O\u0308tzi vo\u0303is olla to\u0303mmu ja kiilanev"}, {"text_idx": "#000030", "text": "Suur ja\u0308a\u0308tumine ajas esimesed inimesed Euroopast va\u0308lja"}, {"text_idx": "#000031", "text": "Ajaloolises Patarei merekindluses kogub hoogu suur u\u0308mberehitus"}, {"text_idx": "#000032", "text": "Teadlased vo\u0303isid avastada maailma ajaloo ko\u0303ige raskema looma"}, {"text_idx": "#000040", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000044", "text": "Euroopas ainulaadse Salme laevamatuse uuringud on ta\u0308is mu\u0308steeriume"}, {"text_idx": "#000046", "text": "Eestlaste geneetiline peenstruktuur paljastab va\u0308rvika ajaloo ja piirkondlikud eripa\u0308rad"}, {"text_idx": "#000048", "text": "Eesti ku\u0308larahva seksiostud kadusid kalevi alla"}, {"text_idx": "#000050", "text": "Eesti rahvastikuplahvatus ja\u0308i a\u0308ra maanappuse to\u0303ttu"}, {"text_idx": "#000056", "text": "Kuula, mis ha\u0308a\u0308lt teevad lohukivid"}, {"text_idx": "#000057", "text": "Animatsioon: geneetika selgitab, kust on pa\u0308rit eestlaste esiisad"}, {"text_idx": "#000058", "text": "Kalamaja ehitusplatsilt tuli pa\u0308evavalgele tuhandeid keskaegseid leide"}]